Încă un județ impune obligativitatea purtării măștii de protecție şi în exterior.
Primarul Braşovului a anunţat că de azi masca e obligatorie în toate spaţiile publice închise sau deschise. Comitetul Judeţean pentru Situaţii de Urgenţă interzice grupuri mai mari de 6 persoane care nu sunt din aceeaşi familie. Allen Coliban, primarul Braşovului, face apel către cetăţeni să poarte masca indiferent de convingerile pe care le au. Dacă ajungi în Braşov respectă legea, altfel rişti amenzi.
Masca este obligatorie, de azi, în toate spaţiile publice, deschise sau închise, a anunţat Allen Coliban, primarul Braşovului.Dacă vii la munte să ştii că nu ai voie să formezi grup mai mare de 6 persoane dacă nu sunteţi din aceeaşi familie. Conform hotărârii Comitetului Judeţean pentru Situaţii de Urgenţă, doar copiii sub 5 ani sunt scutiţi de la purtarea măştii.În Judeţul Braşov incidenţa este de 2,18 cazuri la mia de locuitori, iar în oraş de 2,68. De joi târgurile de vechituri vor fi interzise.Allen Coliban a făcut un apel pe Facebook: "A purta mască este un gest simplu, dar atât de important încât poate face diferenţa între viaţă şi moarte. Apelul meu este să porţi mască indiferent de convingerile personale. A purta mască este un prim gest de solidaritate faţă de cei din jur“.